alexandrainst/scandi-wiki huggingface dataset:
Bruno Rezende

Bruno Mossa de Rezende (født 2. juli 1986) er en brasiliansk volleyballspiller som deltok i  de olympiske leker 2008 i Beijing og 2012 i London.

Rezende vant en olympisk sølvmedalje i volleyball under OL 2008 i Beijing. De brasilianske herrelandslaget kom på andreplass i turneringen bak  USA. De vant kvartfinalen med 3-0 over Kina, semifinalen med 3-1 over Italia men tapte finalen med 1-3 til USA.

Fire år senere, under OL 2012 i London vant han en ny olympisk sølvmedalje i volleyball. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.
 
Han vant gull i de Panamerikanske leker 2011 i Guadalajara i Mexico. Brasil vant volleyballturneringen foran Cuba og Argentina. 

Han tok gull under Sommer-OL 2016.

OL-medaljer 
  2008  Beijing – Sølv i volleyball, menn  Brasil
  2012  London – Sølv i volleyball, menn  Brasil

Referanser

Eksterne lenker 
 

Brasilianske volleyballspillere
Deltakere for Brasil under Sommer-OL 2008
Volleyballspillere under Sommer-OL 2008
Medaljevinnere under Sommer-OL 2008
Deltakere for Brasil under Sommer-OL 2012
Volleyballspillere under Sommer-OL 2012
Medaljevinnere under Sommer-OL 2012
Deltakere for Brasil under Sommer-OL 2016
Volleyballspillere under Sommer-OL 2016
Deltakere for Brasil under Sommer-OL 2020
Volleyballspillere under Sommer-OL 2020
Personer fra Rio de Janeiro
Fødsler i 1986
Medaljevinnere under Sommer-OL 2016
Wallace de Souza

Wallace de Souza (født 26. juni 1987) er en brasiliansk volleyballspiller som deltok i  de olympiske leker 2012 i London.

Rezende vant en olympisk sølvmedalje i volleyball i OL 2012 i London. Det brasilianske herrelandslaget kom på andreplass i turneringen bak Russland. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.

Han vant gullmedalje i de Panamerikanske leker 2011 i Guadalajara i Mexico. Brasil vant volleyballturneringen foran Cuba og Argentina. 
Han tok gull under Sommer-OL 2016.

OL-medaljer 
  2012  London – Sølv i volleyball, menn  Brasil

Referanser

Eksterne lenker 
 

Brasilianske volleyballspillere
Deltakere for Brasil under Sommer-OL 2012
Volleyballspillere under Sommer-OL 2012
Medaljevinnere under Sommer-OL 2012
Deltakere for Brasil under Sommer-OL 2016
Volleyballspillere under Sommer-OL 2016
Deltakere for Brasil under Sommer-OL 2020
Volleyballspillere under Sommer-OL 2020
Personer fra São Paulo
Fødsler i 1987
Medaljevinnere under Sommer-OL 2016
Sérgio Santos

Sérgio Dutra Santos også kjent som Sérgio,Serginho eller Escadinha (født 15. oktober 1975 i Diamante do Norte) er en brasiliansk volleyballspiller som deltok i  de olympiske leker 2004 i Athen, 2008 i Beijing og 2012 i London.

Sérgio ble olympisk mester i volleyball under OL 2004 i Athen. Han var med på det brasilianske laget som vant volleyballturneringen. Brasil vant kvartfinalen med 3-0 over Polen, i semifinalen beseiret de USA med 3-0 og Brasil vant finalen over Italia med 3-1. 

Sérgio vant en olympisk sølvmedalje i volleyball under OL 2008 i Beijing. De brasilianske herrelandslaget kom på andreplass i turneringen bak  USA. De vant kvartfinalen med 3-0 over Kina, semifinalen med 3-1 over Italia men tapte finalen med 1-3 til USA.

Fire år senere, under OL 2012 i London vant han en ny olympisk sølvmedalje i volleyball. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.
 
Han tok gull under Sommer-OL 2016.

OL-medaljer 
  2004  Athen – Gull i volleyball, menn  Brasil
  2008  Beijing – Sølv i volleyball, menn  Brasil
  2012  London – Sølv i volleyball, menn  Brasil

Referanser

Eksterne lenker 
 

Brasilianske volleyballspillere
Olympiske mestere for Brasil
Deltakere for Brasil under Sommer-OL 2004
Volleyballspillere under Sommer-OL 2004
Medaljevinnere under Sommer-OL 2004
Deltakere for Brasil under Sommer-OL 2008
Volleyballspillere under Sommer-OL 2008
Medaljevinnere under Sommer-OL 2008
Deltakere for Brasil under Sommer-OL 2012
Volleyballspillere under Sommer-OL 2012
Medaljevinnere under Sommer-OL 2012
Deltakere for Brasil under Sommer-OL 2016
Volleyballspillere under Sommer-OL 2016
Personer fra regionen Noroeste Paranaense
Fødsler i 1975
Medaljevinnere under Sommer-OL 2016
MV «Rachel Corrie»

MV «Rachel Corrie» er et 499 bruttotonn motorskip (coaster) som opereres av Free Gaza Movement og brukes som nødhjelpsskip. Skipet er oppkalt etter Rachel Corrie, som ble drept av en israelsk pansret bulldoser i 2003 mens hun forsøkte å beskytte et palestinsk hjem mot ulovlig rivning. Skipet ble bygget av J.J. Sietas i Hamburg i 1967, og har tidligere hatt navnene Carsten, Norasia Attika, Manya og Linda. Skipet har vært registrert i Phnom Penh i Kambodsja siden 2005 og ble kjøpt på auksjon av Free Gaza Movement i 2010, etter at skipet og mannskapet hadde blitt etterlatt av det tidligere eierselskapet, som gikk konkurs.

Humanitæroppdrag til Gaza 

31. mai 2010 seilte «Rachel Corrie» med retning den beleirede Gazastripen for levere nødhjelp. Til tross for gjentatte oppfordringer fra Irlands regjering og andre om at skipet måtte få komme frem, ble det bordet av Israel i internasjonalt farvann 5. juni, noe som fikk stor internasjonal medieoppmerksomhet

Referanser 

Kambodsjanske skip
Gazastripen
Humanitært arbeid
Lucão

Lucas Saatkamp, kjent som Lucão, (født 6. mars 1986) er en brasiliansk volleyballspiller som deltok i De olympiske leker i 2012 i London.

Lucão vant en olympisk sølvmedalje i volleyball under OL i 2012 i London. Det brasilianske herrelandslaget kom på andreplass i turneringen, bak Russland. Brasil vant kvartfinalen 3–0 over Argentina, og i semifinalen vant de 3–0 over Italia. Finalen mot Russland endte med tap for Brasil 2–3.

Han tok gull under Sommer-OL 2016.

OL-medaljer 
  2012  London – Sølv i volleyball, menn  Brasil

Referanser

Eksterne lenker 
 

Brasilianske volleyballspillere
Deltakere for Brasil under Sommer-OL 2012
Volleyballspillere under Sommer-OL 2012
Medaljevinnere under Sommer-OL 2012
Deltakere for Brasil under Sommer-OL 2016
Volleyballspillere under Sommer-OL 2016
Deltakere for Brasil under Sommer-OL 2020
Volleyballspillere under Sommer-OL 2020
Personer fra regionen Centro Oriental Rio-grandense
Fødsler i 1986
Dante Amaral

Dante Guimarães Santos do Amaral kjent som Dante (født 30. september 1980 i Itumbiara) er en brasiliansk volleyballspiller som deltok i  de olympiske leker 2000 i Sydney, 2004 i Athen, 2008 i Beijing og 2012 i London.

Dante ble olympisk mester i volleyball i OL 2004 i Athen. Han var med på det brasilianske laget som vant volleyballturneringen. Brasil vant kvartfinalen med 3-0 over Polen, i semifinalen beseiret de USA med 3-0 og Brasil vant finalen over Italia med 3-1. 

Dante vant en olympisk sølvmedalje i volleyball i OL 2008 i Beijing. De brasilianske herrelandslaget kom på andreplass i turneringen bak  USA. De vant kvartfinalen med 3-0 over Kina, semifinalen med 3-1 over Italia, men tapte finalen med 1-3 til USA.

Fire år senere, i OL 2012 i London vant han en ny olympisk sølvmedalje i volleyball. Brasil vant kvartfinalen med 3-0 over Argentina, og i semifinalen vant de med 3-0 over Italia. Finalen mot Russland endte med tap for Brasil 2-3.

OL-medaljer 
  2004  Athen – Gull i volleyball, menn  Brasil
  2008  Beijing – Sølv i volleyball, menn  Brasil
  2012  London – Sølv i volleyball, menn  Brasil

Eksterne lenker 
 

Brasilianske volleyballspillere
Olympiske mestere for Brasil
Deltakere for Brasil under Sommer-OL 2000
Volleyballspillere under Sommer-OL 2000
Deltakere for Brasil under Sommer-OL 2004
Volleyballspillere under Sommer-OL 2004
Medaljevinnere under Sommer-OL 2004
Deltakere for Brasil under Sommer-OL 2008
Volleyballspillere under Sommer-OL 2008
Medaljevinnere under Sommer-OL 2008
Deltakere for Brasil under Sommer-OL 2012
Volleyballspillere under Sommer-OL 2012
Medaljevinnere under Sommer-OL 2012
Personer fra regionen Sul Goiano
Fødsler i 1980
Antonín Sova

Antonín Sova (1864–1928) var en tsjekkisk lyriker og prosaforfatter.

Liv og virke 
Sova var sønn av en lærer og gikk på gymnaset i  Pelhřimov, senere i Tábor og Písek der han tok artium. Han startet å studere jus i Praha, men måtte slutte av økonomiske årsaker. I 1895 skrev han under på det litterære manifestet . Han bidro på arbeidet med  («Ottos konversasjonsleksikon») i 1886 og fikk året etter ansettelse som skriver ved rådhuset i Praha. Fra 1898 til 1920  var han leder for bybiblioteket i Praha. På midten av 1920-årene ble Sova rammet av en alvorlig sykdom som lammet ham fullstendig. 

Vennskapet med dikteren Jaroslav Vrchlickýs døtre fikk stor betydning ved at de introduserte ham for Lumír-poesien. Sovas verk kjennetegnes av litterær symbolisme og impresjonisme. I sine sene verk konsentrerte han seg om sentrallyrikk og lyriske naturbeskrivelser fra sitt hjemlige Böhmen. Han var et aktivt medlem i -gruppen og litteratursirkelen , og gjennom verk preget av patriotisme og søken etter moralske og sosiale verdier, legemliggjorde han en hel generasjons samfunnskritiske innstilling.

Sova skrev også to romaner, men det er poesien han huskes for.

Referanser

Eksterne lenker 
 
 Verk av og om Antonín Sova i katalogen til det tsjekkiske nasjonalbiblioteket
 
 

Tsjekkiskspråklige forfattere
Impresjonisme
Lyrikere
Personer fra Okres Pelhřimov
Fredrik Oldrup Jensen

Fredrik Oldrup Jensen (født 18. mai 1993) er en norsk fotballspiller som spiller for Vålerenga Fotball. 

Han har nederlandsk mor og norsk far. 

Han fikk sin debut mot  9. april 2012.  Etter salget av Magnus Lekven til Danmark, ble tidlig bestemt at Jensen skulle satses på og vokse inn i rollen som sentral midtbanespiller.

Oldrup Jensen er en anvendelig midtbanespiller, som kan bekle flere posisjoner på midtbanen. Hovedsakelig spiller han sentral midtbane i Odd sitt klare 4-3-3 system. Oldrup Jensen er kjent for å være ballsikker og ha godt overblikk for spillet.

Referanser

Eksterne lenker 
 
 Fredrik Oldrup Jensens profil på oddgrenland.no

Norske fotballspillere
Fotballspillere for Odds ballklubb
Fotballspillere for SV Zulte Waregem
Fotballspillere for IFK Göteborg
Fotballspillere for Vålerenga Fotball
Norske fotballspillere i Belgia
Norske fotballspillere i Sverige
Personer fra Skien kommune
Fødsler i 1993
Rafał Majka

Rafał Majka (født 12. september 1989) er en polsk profesjonell landeveissyklist. Han sykler for UCI WorldTourlaget UAE Team Emirates. Han har vært profesjonell syklist siden 2011.

Meritter 

2007
5. etappe, Závod Míru
2008
Trofeo Enzo Sacchi
2009
Firenze-Viareggio 
2010
1. etappe, Carpathia Couriers Path
2012
15.-plass, Clásica de San Sebastián
Ungdomstrøya, Tour of Beijing
2014
Tour de France
14. etappe 
17. etappe
Klatrekonkurransen
Polen rundt
Sammenlagt
5. etappe 
6. etappe
2015
11. etappe, Tour de France
2016
Polsk mester på landevei
Klatrekonkurransen, Tour de France
Bronse, landeveisrittet i OL
2017
2. etappe, Tour of California
Sammenlagt og etappeseier, Slovenia rundt
14. etappe, Vuelta a España
2021
15. etappe av Vuelta a España
2022
1. og 4. etappe, Tour of Slovenia

Referanser

Eksterne lenker 
 
 

Polske syklister
Medaljevinnere under Sommer-OL 2016
Olympiske bronsemedaljevinnere for Polen
Deltakere for Polen under Sommer-OL 2016
Syklister under Sommer-OL 2016
Deltakere for Polen under Sommer-OL 2020
Syklister under Sommer-OL 2020
Olympiske medaljevinnere i sykling
Etappevinnere i Tour de France
Master Fatman

Master Fatman (alias Morten Lindberg, født i Munkebo 24. september 1965, død 26. mars 2019) var en dansk mediepersonlighet, sanger og DJ.

Han medvirket i en rekke musiske prosjekter og utga blant annet Scandinavian Supermarket-music At Its Very Best i 1996. I 1994 stilte han opp til kommunevalget i København med sitt Kosmiske Parti, og i 1995 og 1996 deltok han i det danske Melodi Grand Prix. Han var også regissør for sciencefictionfilmen Gayniggers from Outer Space. 

Billedkunstner og venn John Kørner har skapt gravmælet på Assistens Kirkegård, som viser Lindberg i lotustilling. Skulpturen er hugget i hvit marmor fra Italia.

Referanser

Eksterne lenker 
 
 
  Master Fatmans hjemmeside

Danske musikere
Danske regissører
Personer fra Munkebo
Rødgul piggsopp

Rødgul piggsopp (Hydnum rufescens) er en av de mest ettertraktede høstsoppene og hører til de beste matsoppene. Den kan ikke forveksles med noen annen sopp, bortsett fra den nært beslektede blek piggsopp.

Kjennetegn og utbredelse 
Rødgul piggsopp er som regel rødgul, noen ganger brunrød eller oransjeaktig med en bølget hatt. Den har lyse skjøre hvite pigger på undersiden av hatten, som er et sikkert kjennetegn. Stilken har ofte en litt oransje farge og har, i motsetning til blek piggsopp, ikke pigger på stilken. Den dufter godt, noen mener den dufter litt som appelsin. Soppen er kjøttfull, men litt spinklere enn blek piggsopp, som er litt kraftigere og mer gulhvit i fargen.

Rødgul piggsopp blir mellom 4–7 cm høy og kan finnes både i bar- og i løvskog og kan plukkes fra august til oktober. Soppen er ikke like vanlig som blek piggsopp og kommer litt senere enn den bleke varianten. Rødgul piggsopp liker seg særlig godt under gamle grantrær og går mange steder opp i bjørkebeltet i fjellet.

Forvekslingsmuligheter 
Rødgul piggsopp og blek piggsopp likner med sine pigger under hatten ikke på noen andre sopper i norsk natur. Den har ingen giftige dobbeltgjengere og hører derfor til de aller sikreste matsoppene vi har.

Matlaging 
Rødgul piggsopp er god å steke sammen med olivenolje og hakket hvitløk i varm panne. Ha så oppi en boks med tomater og litt crème fraiche. La dette koke opp og med basilikum er dette godt på pasta eller med loff. Soppen er god i stuinger og fin til frysing. Ellers kan soppen hermetiseres, men egner seg ikke til tørking.

Eksterne lenker 
 

Matpiggsopper
Matsopp
Islands nasjonal- og universitetsbibliotek

Landsbókasafn Íslands – Háskólabókasafn («Islands landsbibliotek – Universitetsbiblioteket») er Islands nasjonal- og universitetsbibliotek.

Biblioteket er det nasjonale biblioteket som samler alle trykte verk som publiseres på Island, av islendinger og om Island. Som universitetsbibliotek har det landets største samling av vitenskapelige arbeider på flere språk. Mange kan lånaes av lånetakere med lånekort. Manuskriptsamlinga omfatter flere enn 15 000 volumer. De fleste er fra tidligmoderne tid og den moderne tida. Disse verka samt de som ble publisert før 1900 kan man lese på biblioteket.

Det nåværende biblioteket ble grunnlagt i 1994, da det tidligere nasjonalbiblioteket Landsbókasafns Íslands, grunlagt i 1818, ble slått sammen med universitetsbiblioteket, Háskólabókasafns.

Referanser

Eksterne lenker
 

Nasjonalbibliotek
Nasjonalbiblioteker
Biblioteker på Island
Jaroslav Vrchlický

Jaroslav Vrchlický (1853–1912) var en tsjekkisk poet og oversetter. Jaroslav Vrchlický er et pseudonym, døpenavnet var Emil Bohuš Frída.

Liv og virke 
Vrchlický startet opp teologistudier i 1872, men skiftet snart over til historie og filosofi. I 1893 ble han utnevnt til professor i europeisk litteratur ved Karlsuniversitetet i Praha.

Vrchlický var elev av Victor Hugo og svært produktiv; samlede verk omfatter 65 bind og han skal ha oversatt over 3 000 dikt. Med oversettervirksomheten gjorde han verk av Alighieri, Ariosto, Camões, Tasso, Goethe, Baudelaire, Shelley, Poe, Whitman og andre tilgjengelig for det brede tsjekkiske publikum.

Verk i utvalg 
Lyrikk
 Legenda o sv. Prokopu (Legender av den helige Prokop; 1879)
 Zlomky Epopeje (Landarbeiderballader; 1886)
 Korálové ostrovy
 Písně poutníka

Drama
 Noc na Karlštejně (1884) lystspill
 Bar Kochba (1897)

Libretti
 Svatá Ludmila («Den hellige Ludmila») i samarbeid med  Václav Juda Novotný. Oratorium. Musikk Antonín Dvořák.
 Armida. Opera. Musikk av Antonín Dvořák.

Referanser

Litteratur 
 Birgit Krehl, Irina Wutsdorff; Herta Schmid (red.): Vrchlický und der tschechische Symbolismus. I Die Welt der Slawen bind 18, Sagner, München 2003. ISBN 3-87690-834-5.
 Jaroslav Vrchlický: Von weiten Wegen, Vitalis, Praha. ISBN 80-7253-014-3

Eksterne lenker 
 
 
 
 
 

Tsjekkiskspråklige forfattere
Lyrikere
Librettister
Oversettere
Pseudonymer
Personer fra Okres Louny
Leif Pareli

Leif Pareli (født 1948 i Vågan) er en norsk sosialantropolog og museumsmann. Han arbeidet fra 1984 ved Norsk Folkemuseum, der hans arbeidsområde var samisk kultur og minoritetskultur. I tillegg har han vært  aktiv i organisasjonsarbeid, blant annet deltok han i opprettelsen av Samisk museumslag i 1989 og fungerte som leder der 2006 – 2007. 2007-2013 leder i Norsk ICOM, den norske nasjonalkomiteen av The International Council of Museums (ICOM). I 2000 deltok han i opprettelsen av Den norske Blue Shield-komiteen, der han var leder 2003 – 2008. 2007 leder for arbeidsgruppen som forberedte opprettelsen i 2008 av The Association of National Committees of the Blue Shield, med hovedkvarter i Haag (Nå Blue Shield International). Han tok i 2007 initiativ til prosjektet Bååstede, en samarbeidsavtale mellom Norsk Folkemuseum, Kulturhistorisk museum og Sametinget, om tilbakeføring av samisk museumsmateriale til de samiske museene, og har fortsatt å arbeide med dette prosjektet også etter pensjonering i 2018.

Eksterne lenker 

Personer tilknyttet Norsk Folkemuseum
Jens Lasse Dokkan

Jens Lasse Dokkan (født 14. februar 1961) er en norsk handikappidrettsutøver, som konkurrerer i dressurridning. Han representerer Søndre Nesodden Kjøre- og Rideklubb og Riisgaard Sportsrideklub. 

Dokkan har deltatt i flere paralympiske leker for Norge, og har sølvmedaljer fra både VM, EM og paralympiske leker. Han er født med cerebral parese, og begynte med ridning som fireåring, som terapiridning.

Karriere 
I NM har han mange medaljer:
 Gull - 1995, 1998, 1999, 2005, 2008, 2009
 Sølv - 1994, 2004, 2007
 Bronse - 1990, 1992, 1996, 1997, 2001, 2006

Også internasjonalt har han vunnet mange medaljer for Norge:
Nordisk mesterskap for funksjonshemmede
 2012 - Sølv individuelt, sølv i kür (egenkomponert musikkprogram til egenvalgt musikk) og gull for lag
 2009 - Bronse for lag
 2008 - Gull individuelt og bronse for lag
 2007 - Gull individuelt og sølv for lag
 2006 - Gull individuelt og gull for lag
 2001 - Gull individuelt 
 1998 - Gull individuelt 
 1997 - Sølv individuelt 

EM for funksjonshemmede
 2011 - Sølv individuelt
 2009 - Sølv individuelt
 2005 - Sølv indivuduelt, gull i kür og bronse for lag

VM for funksjonshemmede
 2007 - Sølv i kür og bronse for lag
 2003 - Sølv individuelt, bronse i kür og bronse for lag
 1999 - Bronse individuelt, bronse i kür og sølv for lag

Paralympics
 2008 - Sølv individuelt og bronse for lag
 2000 - Bronse individuelt, bronse i kür og bronse for lag

Han deltok også i paralympics 1996 og 2004. I paralympiske sommerleker 2012 i London stilte han med hesten Leopold, som én av tre norske deltakere i dressur. De andre to dressurrytterne er Anne Cecilie Ore og Marianne Muri.

Referanser

Eksterne lenker 
 Norges Rytterforbund - Jens Lasse Dokkan
 Infostrada Sports - Dokkan Jens Lasse
 London 2012 - Jens Lasse Dokkan

Norske ryttere
Paralympiske sølvmedaljevinnere for Norge
Paralympiske bronsemedaljevinnere for Norge
Deltakere for Norge under Paralympiske sommerleker 1996
Deltakere for Norge under Paralympiske sommerleker 2000
Deltakere for Norge under Paralympiske sommerleker 2004
Deltakere for Norge under Paralympiske sommerleker 2008
Deltakere for Norge under Paralympiske sommerleker 2012
Deltakere for Norge under Paralympiske sommerleker 2016
Fødsler i 1961
Jomfru Marias synål

Jomfru Marias synål er navnet på en stor bautastein ved Avaldsnes kirke, Karmøy kommune, Rogaland. 

Steinen står like utenfor nordveggen av kirkeskipet. Den er i dag 7,2 meter høy, men det er tydelige tegn på at det er slått store stykker av toppen på den, så det er mulig den opprinnelig har vært omtrent like høy som Baldersteinen. Navnet skal den antakelig ha etter en runeinnskrift som ble avtegnet av biskop Thomas Wegener i 1639. Det heter i den medfølgende beskrivelsen at runene var svært grunne og utydelige. Hittil har det da også vært umulig å finne dem igjen, tross gjentagne forsøk. Ifølge Wegeners tegning skal innskriften leses som … mikial mariu nistr… . Dette er av professor Magnus Olsen oversatt til moderne norsk som «Mikael, nærmest etter Maria». En hypotese er at noen har mistolket innskriften og trodd at den har hatt noe med å sy (jfr. nest = sting), og dermed har steinen fått navnet sitt.

Forøvrig har det vært flere store bautasteiner på platået der kirken står. De fleste er gått tapt, men restene av en av dem står fortsatt på sørsiden av kirken. Det kan hende det har stått en usedvanlig stor steinsetning fra jernalderen på stedet der kirken står i dag, og at Jomfru Marias synål er den siste gjenværende av disse steinene.

Steinen er omgitt med påfallende mye lokalt tradisjonsmateriale. Et av dem er at det hviler en gammel forbannelse over den; om at den dagen steinen berører kirkeveggen vil verden forgå. Dette skal, ifølge tradisjonen på stedet, være årsaken til at toppen mangler. Når steinen begynte å lute for nær kirkeveggen, sørget straks noen for å redde verden ved å slå av en bit av steinen.

Et lokalt opphavssagn går ut på at en jutul ved navn Sigge, som bodde i Prinsehaugen (en av bronsealderhaugene på Reheia), hjalp st.Olav med å bygge kirken. Avtalen gikk ut på at dersom jutulen klarte å bygge kirken ferdig på en dag, skulle han få solen og månen som lønn. Arbeidet gikk mye raskere enn det st.Olav hadde regnet med, og på kvelden sto kirken ferdig. Men helgenen hadde skaffet rede på jutulens navn, og visste at dersom kristenfolk kaller en jutul ved navn, så sprekker den. Så da siste steinen skulle legges på plass ropte st.Olav opp: «Akt deg nå, Sigge! Nå vil ikke steinen ligge!» Sigge sprakk og ble til stein, og han ramlet hodestups ned og ble stående rett opp og ned på nordsiden av kirken. Han var blitt til Jomfru Marias synål. 

Sagnet om Jomfru Marias synål er et av mange såkalte «Finn-sagn», som i litt varierende form er heftet ved svært mange middelalderkirker. Her kan nevnes domkirkene i Lund og Stavanger, ved Tingelstad gamle kirke på Hadeland, Heddal stavkirke og Seljord kirke i Telemark.

Kilder 

Bautasteiner i Norge
Kulturminner i Karmøy
Severdigheter i Rogaland
Anna-Carin Ahlquist

Anna-Carin Ahlquist (født 5. juni 1972) er en svensk handikappidrettsutøver som konkurrerer i bordtennis. På grunn av  sykdommen multippel sklerose sitter Ahlquist i rullestol. Hun konkurrerer innen grenene individuelt og lag. Ahlquist tok Sveriges første gull i paralympiske sommerlekene i London, 2012. Dette var også hennes første paralympiske medalje. 

Ahlquist spiller for klubben BTK Linné. Innen den individuelle grenen er hun i klassen 3a ifølge handikappsystemet og 3-4 i lag.

Eksterne lenker 
 https://archive.is/20130418062154/http://www.handikappidrott.se/templates/PresentationPage.aspx?id=8437
 http://www.anna-carinahlquist.se/
 https://web.archive.org/web/20120829003114/http://www.london2012.com/paralympics/athlete/ahlquist-anna-carin-5504628/
 http://www.svd.se/sport/ahlquist-vann-forsta-svenska-guldet_7469016.svd

Svenske bordtennisspillere
Svenske handikappidrettsutøvere
Paralympiske mestere for Sverige
Deltakere for Sverige under Paralympiske sommerleker 2012
Deltakere for Sverige under Paralympiske sommerleker 2008
Fødsler i 1972
Rachelle Viinberg

Rachelle Viinberg  (født 30. april 1979 i Regina i Saskatchewan) er en canadisk roer som deltok i de olympiske leker 2008 i Beijing og 2012 i London

Viinberg vant en olympisk sølvmedalje i roing under OL-2012 i London. Hun var med på den canadiske åtteren som kom på andreplass it åtter for kvinner bak USA.  Mannskapet på den canadiske åtteren var; Viinberg, Janine Hanson, Ashley Brzozowicz, Krista Guloien, Lauren Wilkinson, Natalie Mastracci, Darcy Marquardt, Andréanne Morin og Lesley Thompson-Willie som var styrmann.

OL-medaljer 
  2012  London -  Sølv i roing, åtter kvinner  Canada

Referanser

Eksterne lenker 
 

Canadiske roere
Deltakere for Canada under Sommer-OL 2008
Roere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Roere under Sommer-OL 2012
Personer fra Saskatchewan
Olympiske medaljevinnere i roing